WikipediA 

Iiri 


Iiri ( Gaeilge ) on Irlannin ensimmäinen virallinen kieli. 
Vuosina 2003-2004 järjestetyn Städas-kampanjan 
jälkeen Irlannin hallitus haki sille myös virallisen 
kielen asemaa Euroopan unionissa, joka sille 
kesäkuussa 2005 päätettiin antaa vuodesta 2007 alkaen. 
Iiri on kelttiläinen kieli ja kuuluu kelttikielten niin 
sanottuun Q-kelttiläiseen tai gaelilaiseen 
(goidelilaiseen) alaryhmään. Iirin kielen lähimmät 
sukulaiset ovat Skotlannin Ylämaan gaelin eli 
skottigaelin kieli ( Gaidhlig ) sekä Mansaaren 1970- 
luvulla sukupuuttoon kuollut, mutta kielenharrastajien 
vielä ylläpitämä manksin kieli (engl. Manx Gaelic, 
omakielinen nimitys Gaelg tai £ hengey-ny-Mairey 
Varmin). Kaukaisempaa sukua ovat kymri (wales) ja 
Bretagnessa puhuttu bretoni, jotka kuuluvat 
kelttiläisessä kieliryhmässä toiseen alaryhmään, 
brittiläisiin kieliin eli P-kelttiläisiin kieliin. Nämä 
eroavat iiristä ja muista goidelilaisista kielistä niin 
paljon, että esimerkiksi kymri on iirinpuhujalle tuoreita 
englantilaisia lainasanoja lukuun ottamatta täysin vieras 
ja käsittämätön kieli. 

liri 

Oma nimi 

Gaeilge (virallinen), Gaeilic, 
Gaoluinn, Gaelainn (murteet) 

Muu nimi 

gaeli, Irlannin gaeli, Irlannin kieli 

Tiedot 

Alue 

Irlannin saari, pääosin Gaeltacht 

Virallinen 

| 1 Irlanti 

kieli 

—S— Pohjois-lrlanti 
■ Euroopan unioni 

Puhujia 

arvioista riippuen 30 000 - 
300 000 

Sija 

ei 100 suurimman joukossa 

Kirjaimisto 

latinalainen (käytetään myös 


gaelilaista kirjaimistoa, joka 
perustuu Kaarle Suuren aikaisiin 
luostarikäsikirjoitusminuskeleihin) 

Kielenhuolto Foras na Gaeilge L1J 

Kielitieteellinen luokitus 

Kielikunta 

indoeurooppalaiset kielet 

Kieliryhmä 

kelttiläiset kielet 
saarikelttiläiset kielet 


goidelilaiset kielet 

Q-kelttiläiset kielet 

Kielikoodit 

ISO 639-1 

ga 

ISO 639-2 

gle 

ISO 639-3 

gle (http://www-01.sil.org/iso639- 


3/documentation.asp?id=gle) 


Ohje 








































Äännerakenne 


Konsonantit 



Labiaalit 

Koronaalit 

Vokaalit 



etu 

taka 

pitkä 

lyhyt 

lyhyt 

pitkä 

suppea 

I 

i: 


u 

u: 

väli 

£ 

e : 

0 

D 

o : 

lavea 



a 


a: 


Diftongeja ovat /ia ua ai au/. 

Kir j oitus j är j estelmä 



Connachtin murteen vokaalikaavioJ 2 ^ 


Iirin omaperäisten sanojen kirjoittamiseen tarvitaan vain 
seuraavat kirjaimet: 

aäbcdeefghiilmnoöprstuu 

Vokaalikirjaimen päällä oleva akuutti aksentti on periaatteessa 
pituusmerkki; tosin eräiden kirjainyhdistelmien (erityisesti rl, 
rd, m, nn, 11) edellä vokaali on aina tai tavallisesti pitkä, ja 
sanan ensimmäinen vokaali voi murteittain diftongoitua, 
varsinkin jos sen perässä on jokin pidentävistä 
konsonanttiryhmistä. 



Konsonantit ovat iirissä joko liudentuneita tai liudentumattomia 
- iirin kieliopissa käytetään yleensä termejä "kapea" (engl. 
slender, iir. caol ) ja "leveä" (engl. broad, iir. leathan ). 
Oikeinkirjoituksessa tämä näytetään niin, että kun konsonantti 
on kapea, sen vieressä on kapea vokaali (e, i, e, i), kun taas 
leveä, sen viereen kirjoitetaan leveä vokaali. Jos esimerkiksi 
kapeaa konsonanttia seuraa tai edeltää pitkä leveä vokaali, sen 
"suojaksi" tulee oikeinkirjoituksessa asettaa e- tai i-kirjain 
kavennusmerkiksi. 




Alueet, joissa iiri on valtakieli. Alueet 
tunnetaan nimellä Gaeltacht. 


Sellaiset kirjainyhdistelmät kuin bh, dh, gh ym. ovat sanan 

alussa seurausta heikennykseksi kutsutusta konsonanttimuutoksesta, jonka aiheuttaa edellä oleva prepositio, 
artikkeli tai muu kieliopillinen partikkeli. Sanan sisällä ne sitä vastoin pyrkivät sulautumaan edelliseen 








































vokaaliin diftongin muodostaen, esimerkiksi sanassa meabhair "mieli, järki" äännetään diftongi [au] tai [ou], 
sanassa meidhir "riemu, hilpeys" äännetään diftongi [ai] tai [oi]. Tällaisia kirjainyhdistelmiä voidaan käyttää 
myös diftongien merkitsemiseen lainasanoissa, esimerkiksi treabhsar "housut" (< engl. trousers). Murteet 
poikkeavat toisistaan kuitenkin melkoisesti näiden sanansisäisten heikentyneiden konsonanttien ääntämisen 
osalta: esimerkiksi sana togha "valio" äännetään Connemarassa [tau] mutta Ulsterissa pikemminkin [te:]. 

Heikennettyjen konsonanttikirjaimien (ch, dh ym.) sijasta iirin vanhassa oikeinkirjoituksessa käytettiin 
tavallisesti mieluummin pisteytettyjä kirjaimia: esimerkiksi vanhan oikeinkirjoituksen Iti = nykyinen /ch/. 
Vanha oikeinkirjoitus, joka perustui 1600-luvun klassiseen kirjaiiriin, sisälsi runsaasti mykkiä kirjaimia. 

Vanhalla oikeinkirjoituksella (pisteytetyt kirjaimet muunnettu h:llisiksi kirjaimiksi): Is breagh an 
rud sgfthiste i ndiaidh tri mhfle de mhflte sligheadh a chur tharat, agus caithfear a aidmheäil 
go rabh Buck ag eirghe fallsa de reir mar bhf a chuid cneadhach ag cneasu, de reir mar bhf 
na feitheögaf ag Ifonadh ann, agus an fheöil ag teacht arais air le n-a chuid cnämh a 
chumhdach. (teoksesta Scairtan Duchais, Niall Ö Dönaillin Ulsterin-murteelle tehty käännös 
Jack Londonin klassikosta The Call of the Wild, suom. Erämaan kutsu ) lähde (http://www.sm 
o. uhi.ac.uk/gaeilge/corpus/Domhnaill/scairt/caibidil6. html) 

Nykyisellä (Ulsterin murretta nykyisen oikeinkirjoituksen yleisperiaatteita noudattaen): Is breä 
an rud scfste i ndiaidh tri mhfle de mhflte slfodh a chur tharat, agus caithfear a aidmheäil go 
rabh Buck ag eirf falsa de reir mar a bhf a chuid cneadhach ag cneasu, de reir mar a bhf na 
feitheogaf ag Ifonadh ann, agus an fheoil ag teacht ar ais air lena chuid cnämh a 
chumhdach. 

Nykyisellä standardikielellä (Ulsterin murteen muoto-opilliset ja sanastolliset erikoisuudet 
poistettu): Is breä an rud scfth i ndiaidh tri mhfle de mhflte sli a chur tharat, agus caithfear a 
admhäil go raibh Buck ag eirf falsa de reir mar a bhf a chuid cneächa ag cneasu, de reir mar 
a bhf na feitheoga ag Ifonadh ann, agus an fheoil ag teacht ar ais air lena chuid cnämh a 
chumhdach. 

Jack Londonin englanninkielinen originaali: A rest comes very good after one has traveled 
three thousand miles, and it must be confessed that Buck waxed lazy as his wounds healed, 
his muscles swelled out, and the flesh came back to cover his öones.lähde (http://sunsite.ber 
keley.edu/London/Writings/CallOfTheWild/chapter6.html) 

Vanha oikeinkirjoitus jäi käytöstä hieman toisen maailmansodan jälkeen. Siitä saakka kun Irlanti sai 
itsenäisyyden vapaavaltioksi kutsuttuna dominiona 1920-luvun alussa, käytiin kiivasta keskustelua siitä, 
mikä olisi paras tapa yksinkertaistaa oikeinkirjoituksen monia mutkia. Kun asiaa pohtimaan nimitetyt 
komiteat eivät päässeet tuloksiin, Rannög an Aistriuchäinin (Irlannin valtion iirinkielisistä käännöksistä 
vastanneen viraston) toiminnanjohtaja julkaisi lopulta oman standardinsa 1940-luvun lopussa. Se säilytti 
periaatteessa oikeinkirjoituksen yleiset periaatteet, mutta lyhensi sanat siedettävään muotoon. 

Tuoreiden englantilaisten lainasanojen kirjoittamiseen tarvitaan myös sellaisia kirjaimia kuin j, v, x tai z: 
veain "pakettiauto", jab "työpaikka", jaingleir "sunnuntaikalastaja", joltaeir "helppoheikki, (vaunuilla 
kulkeva) markkinakauppias, xileafön "ksylofoni", zu "eläintarha". Kirjain k on iirissä tarpeeton, koska c 
äännetään aina k:na (paitsi jos sitä seuraa h, jolloin se äännetään kuten saksan ach- tai ich-äänne). 

Paino on iirissä yleensä ensimmäisellä tavulla lukuun ottamatta eräitä englantilaisia lainasanoja sekä 
joukkoa tärkeitä paikka- ja aika-adverbeja, joita kaikkia painotetaan toiselta tavulta: inniu "tänään", inne 
"eilen", areir "viime yönä", amärach "huomenna" ym. Munsterin murteessa kuitenkin pitkät vokaalit 
yleensä vetävät painon puoleensa, vaikkeivät olisikaan ensimmäisellä tavulla. 


Iirin kielioppi 





Huolimatta latinan, normandianranskan, muinaisnorjan sekä tietenkin englannin vaikutuksesta iiri on 
säilyttänyt kelttikielille tyypilliset erikoispiirteet, kuten kaksi olla-verbiä ja sananalkuiset 
konsonanttimuutokset. Iirinkielisillä verbeillä ei ole infinitiivejä, vaan niiden virkaa toimittaa 
verbaalisubstantiivi, joka on kuitenkin johdettu, usein epäsäännöllinen muoto, eikä sitä voida pitää verbin 
perusmuotona. Suomalaisesta näkökulmasta on mielenkiintoista, että iiriksikään ei sanota "minä omistan", 
vaan "minulla on". Sanajärjestys lauseessa on VSO, siis verbi tulee ensin. 

Verbien aikamuotoja ovat preesens (labhraionn "puhuu", glanann "puhdistaa, siivoaa"), preteriti eli yleinen 
menneen ajan muoto ( labhair puhui, ghlan "puhdisti, siivosi"), imperfekti eli toistuvan tai tavanomaisen 
menneen ajan muoto ( labhraiodh "tapasi puhua", ghlanadh "tapasi siivota") ja futuuri eli tuleva aika 
(labhröidh "puhuu, tulee puhumaan", glanfaidh "siivoaa, tulee siivoamaan"). Erityinen konditionaalimuoto 
voi viitata sekä nykyhetkeen että menneisyyteen ( labhrödh "puhuisi, olisi puhunut", ghlanfadh "siivoaisi, 
olisi siivonnut"). 

Verbeillä on jonkin verran persoonapäätteitä, mutta yleisesti ottaen ne ovat häviämässä kielestä: esimerkiksi 
"puhdistaisin, siivoaisin" voi olla ghlanfainn, mutta puhekielessä muoto ghlanfadh me (me = "minä") on 
täysin käypä, eikä sitä voi pitää virheellisenä. 

Substantiivit taipuvat sijassa (nominatiivi, genetiivi ja vokatiivi; datiivista on jäljellä jäänteitä) ja luvussa 
(yksikkö ja monikko). Päätteitä tärkeämpiä ovat kuitenkin sananalkuiset konsonanttimuutokset: fear "mies", 
ag an bhfear "miehellä". Mielenkiintoinen muoto on erityinen puhuttelumuoto eli vokatiivi, jota edeltää 
konsonanttimuutoksen, ns. lenition, aiheuttava partikkeli a: Gael "gaelilainen, irlantilainen keltti", Gaeil 
"gaelilaiset", a Ghaela! "(kuulkaa, oi) gaelilaiset!" 

Adjektiivit seuraavat pääsanaansa ja noudattavat jossain määrin sen alkumuutoksiakin: an fear mör "suuri 
mies", eacht an fhir mhöir "suuren miehen saavutus". Adjektiivien vertailumuodot ovat iirissä vaikeita, 
koska komparatiivilla ja superlatiivilla on yksi ainoa muoto, ja lauseyhteydestä on pääteltävä, kummasta on 
kyse: an fear mör "suuri mies" fear is mö nä e" häntä suurempi mies "an fear is mö "suurin mies". 

Iiri käyttää mielellään substantiivipohjaisia rakenteita sekä verbien että adjektiivien kiertämiseen: da 
mbeadh se gan titim "jollei hän olisi pudonnut" (sananmukaisesti "jos hän olisi ollut ilman putoamista"), ta 
na cursai ag dul chun donais "asiat ovat tulossa huonommiksi" (sananmukaisesti "asiat ovat menossa 
huonoutta kohti"). Iiriä onkin kutsuttu substantiivikeskeiseksi kieleksi. 


Ketkä iiriä puhuvat 


Iiriä puhuu äidinkielenään vähintään 30 000 ihmistä. Tähän lukuun kuuluvat kuitenkin vain iirinkielisellä 
maaseudulla, ns. Gaeltacht-alueilla, syntyneet tai asuvat henkilöt. Kaupungeissa harjoitetaan usein laajaakin 
iirinkielistä kulttuuritoimintaa, ja monet englantia äidinkielenään puhuvat vanhemmat kasvattavat lapsensa 
kulttuurinationalistisista syistä iiriksi. Tämän takia iirinpuhujien määrä saatetaan "realismin" nimissä 
arvioida alakanttiin. Hyvä ja sujuva iirintaito lienee 5-10 prosentilla irlantilaisista, mutta kaksi kolmasosaa 
väestöstä ainakin ymmärtää kieltä, ja siihen suhtaudutaan pikemminkin passiivisen rohkaisevasti kuin 
vihamielisesti. Vuonna 2000 Suomessa asui viisi iirinkielistä henkilöä.^ 

Iirin sukukielet 


Skottigaelin ja iirin sukulaisuus on ilmeinen kieliä osaamattomallekin, jos hänelle näytetään sama teksti 
molemmilla kielillä kirjoitettuna: molemmat kielet perustuvat oikeinkirjoituksensa osalta klassiseen 
uusiiriin, vaikka ovatkin kehittyneet omiin suuntiinsa. Sukulaisuus on selvä esimerkiksi sellaisesta 
arkipäivän ilmauksesta kuin "mitä kuuluu?" joka on iirin eteläisellä murteella conas ta tu?, läntisellä 





murteella cen chaoi a bhfuil tu?, pohjoisella murteella cad e 
mar ta tu? ja skottigaeliksi ciamar a tha thu?. Skottigaelin 
erottaa iiristä ennen muuta siitä, että se käyttää vokaalimerkkien 
päällä yleensä gravis-aksenttia - ä, e, u, iiri yksinomaan 
akuuttia - a, e, u. Sitä vastoin manksi, joka on lähempänä 
skottigaelia kuin iiriä, eroaa kirjallisessa muodossaan selvästi 
molemmista, koska se on menettänyt kokonaan yhteytensä iirin 
oikeinkirjoitusperinteeseen ja näyttää (syystäkin) englantilaisen 
korvakuulolta kirjoittamalta: iirin sanoja Eireannach 
"irlantilainen", Albanach "skotlantilainen", pösadh "avioliitto", 
deireadh an tsamhraidh "kesän loppu" vastaavat manksissa 
Yernagh, Albinagh, poosey, jerrey yn touree. 

Brittiläiset kielet korni, kymri ja bretoni ovat kaukaisempia 
sukulaisia. Niistäkin kyllä löytyy runsaasti tuttuja sanoja sille, 
joka osaa etsiä: niinpä kymrin pen "pää" on samaa juurta kuin 
iirin ceann, ja kymrin gwasg, "kirjapaino", sama kuin iirin 
pusertamista tai puristamista tarkoittava verbi fäisc. 

Iirin historia 



liriä puhuvien suhteellinen lukumäärä 
Irlannissa ja Pohjois-lrlannissa 


Pääartikkeli: lirin historia 

Iirin kielen kirjallinen historia ulottuu kolmentoista vuosisadan taakse. Iiri on niin vanha sivistyskieli, että 
"nykyiirin" katsotaan alkavan jo 1100-luvulta. Klassisen uusiirin kausi kesti 1600-luvulle, jolloin 
englantilaiset murskasivat iirin kieltä puhuneen vanhan ylimystön ja korvasivat sen englantia puhuvilla 
siirtolaisilla. Klassisen uusiirin kaudella kieli oli hyvin ankarasti standardoitu, ja sitä käytettiin ensi sijassa 
hienostuneisiin hovirunoihin. 1600-luvun jälkeen iirin kirjallinen käyttö lakkasi miltei kokonaan, ja kun 
kulttuurinationalismi elvytti kielen 1800-luvun lopussa, murteiden taistelu viivytti standardisointia. Vielä 
meidän päivinämme erityisesti Ulsterin murteiden ja eteläisempien kielimuotojen väliset erot aiheuttavat 
horjuntaa kirjakielen normissa. 

Iiri nykyään 


Iirin asema irlantilaisessa yhteiskunnassa on sikäli erikoinen, että se on vähemmistökieli, mutta samalla 
maan ensimmäinen kansalliskieli. Se on myös pakollinen oppiaine Irlannin kouluissa, samalla lailla kuin 
esimerkiksi ruotsi Suomessa. Vielä 1800-luvun alussa irlantilaisten enemmistö puhui iiriä äidinkielenään, 
mutta suuri nälänhätä, joka iski pahimmin köyhiin iirinkielisiin, ja sen lietsoma massamittainen muutto 
Yhdysvaltoihin ja muihin englanninkielisen maailman maihin muutti tilanteen täysin. 

Irlannin liityttyä Euroopan yhteisöön irlantilaiset eivät vaatineet iirille virallisen kielen asemaa. Sen sijaan 
iiri sai omalaatuisen puolivirallisen aseman, joka vastasi käytännössä sen pitkälti vain seremonialliseksi 
jäänyttä käyttöä Irlannin valtiossa. 2000-luvun alussa tilanne kuitenkin muuttui, pitkälti 
iirinkielisyysministeri Brian Ö Curvin ansiosta: parlamentti vahvisti uuden kielilain, joka vahvisti iirin 
virallisen aseman uudestaan. Tätä seurasi ns. Stadas-kampanja, jonka tuloksena Irlanti haki vuonna 2004 
iirille virallista asemaa EU:ssa. 13. kesäkuuta 2005 Euroopan unionin ulkoministerit päättivät myöntää iirille 
tasa-arvoisen virallisen aseman yhtenä unionin kielistä, ts. saman aseman, joka on esimerkiksi suomen 
kielellä. 

Iirin asema irlantilaisessa yhteiskunnassa on vähintään Irlannin itsenäistymisestä saakka ollut sikäli 
erikoinen, että sitä puhuvat syntyperäisten maaseudun iirinpuhujien lisäksi Gaeilgeoirit eli kielen harrastajat, 
jotka ovat opetelleet iiriä kulttuurinationalistisista vaikuttimista. 








Iirin kielen opetusta on tarjolla muun muassa Helsingin ja 
Uppsalan yliopistoissa. 


liri Pohjois-lrlannissa 

Pohjois-Irlännissä iiri ei oikeastaan ole ollut puhuttu kansankieli 
sitten 1900-luvun alun, vaikkakin kielen harrastajat ja tutkijat 
ovat dokumentoineet alueen murteet melko hyvin. Silloin kun 
Ulsterin maakunnan itä- ja eteläosat olivat yhä iirinkielisiä, 
siellä syntyi merkittävää kirjallisuutta ja runoutta, joka säilyttää 
tietoa sikäläisten murteiden sanastosta ja muista piirteistä. 

Kun iiriä alettiin elvyttää kulttuurikieleksi, Pohjois-Irlannin 
protestantit olivat aktiivisesti mukana. Sen jälkeen 
iirinkielisyystyö pohjoisessa ajautui kuitenkin katolisten 
nationalistien käsiin. Kun 1920-luvulla kävi selväksi, että 
Irlantia ei aivan heti jälleenyhdistettäisi, pohjoisen 
iirinkielisyystyö eriytyi järjestöllisesti muusta Irlannista, kun 
perustettiin Comhaltas Uladh, Ulsterin toverikunta, 
iirinkielisyystyöstä koko Irlannin alueella vastaavan Conradh 
na Gaeilgen varsin autonomiseksi alajärjestöksi. Järjestön 
toiminnalle löi leimansa pastori Lorcän Ö Mukin persoona. Hän 
oli murreseparatisti, joka pyrki edistämään Ulsterin oman 
murteen asiaa eteläisten standardisointiyritysten kustannuksella. 

Iirinkielisten yksittäisten fraasien (esimerkiksi puolueen nimi 
Sinn Fein ) käyttäminen isänmaallisuuden korostamiseen kieltä 
osaamatta on tapa, jota IRA on omalta osaltaan ylläpitänyt, ja 
tämä on ollut omiaan luomaan iirille terroristista ja katolista 
mainetta Pohjois-lrlannissa. Suuri osa protestanteista on 
suhtautunut kieleen siksi epäluuloisesti ja vihamielisesti. 
Toisaalta yksittäisistä iiriä osaavista pohjoisen protestanteista ja 
unionisteista, kuten Belfast News Letterin toimittaja Iän 
Malcolmista, on tullut sitäkin kuuluisampia. 



Vanhaa iirin kirjaimistoa käytetään 
mielellään vaakunoissa ja 
muistomerkeissä. 



Kaksikielinen raitiotieaseman kyltti 
Dublinissa. 


Iirin nykykirjallisuus 


Pääartikkeli: lirin nykykirjallisuus 

Vanhempi iirinkielinen kirjallisuus 

Iiriä on käytetty kirjalliseen ilmaisuun jo yli vuosituhannen ajan. Iirinkielinen kirjallisuus sai alkunsa 700- 
luvulla munkkiluostareissa ja oli aluksi hyvin hengellispainotteista. Koska irlantilaiset munkit suhtautuivat 
suvaitsevaisesti pakanalliseen tarustoon, muinaiset sankaritarinat jäivät kuitenkin elämään sekä 
kansanperinteeseen että kirjallisuuteen ja runouteen. 

Pimeinä vuosisatoina, 1600-luvulta 1900-luvulle, kun iiri oli yksinomaan puhuttu kieli, sitä käyttivät 
ensisijaisesti kansanrunoilijat ja lauluntekijät. Monien runoilijoiden, kuten Däibhi Ö Bruadairin, Aogän Ö 
Rathaillen, Piaras Feiritearin ja Anthony Rafteryn, elämäntyö säilyi kuitenkin jälkipolville ja innoitti uusia 
kirj ailij asukupolvia. 



































Nykykirjallisuuden synty ja kehitys 


Moderni iirinkielinen kirjallisuus sai alkunsa 1800-luvun lopulla, kun kulttuurinationalistit ryhtyivät 
elvyttämään iiriä sivistyskieleksi. Aluksi tärkein kirjallisuudenlaji olivat syntyperäisten iirinpuhujien 
omaelämäkerrat, joista haettiin ennen muuta oppimateriaalia ja tyylillisiä esikuvia. Modernistinen 
kirjallisuus syntyi vasta myöhemmin ja joutui ponnistelemaan vastatuulessa, koska ankaran katolisen 
Irlannin ilmapiiri ei aina ollut taiteiden vapaudelle kovin suosiollinen. Siinä missä James Joycen kaltaiset 
kiistanalaiset englanninkieliset kirjailijat saattoivat paeta Irlannin nuivia oloja muihin anglosaksisiin maihin, 
iirinkieliset joutuivat sensuroimaan omia teoksiaan tai turhautumaan An Gum -kustantamon suurten 
iirintämisproj ektien rivikääntäjinä. 

Iirinkielisten kirjailijoiden saavutukset eivät kuitenkaan ole tyystin merkityksettömiä. Sellaiset kirjailijat 
kuin Seosamh Mac Grianna, Mäirtin Ö Cadhain ja Caitlin Maude olivat täysin aikansa hermolla niin 
ajatusmaailmansa kuin käyttämiensä kirjallisten keinojen osalta, mutta samalla lujasti kiinni perinteisessä 
iirinkielisessä kulttuurissa. Tällä hetkellä merkittävimmät iirinkieliset kirjailijat ovat romaanikirjailija 
Pädraic Breathnach, novellisti Pädraig Ö Ciobhäin ja lyyrikot Cathal Ö Searcaigh, Biddy Jenkinson ja Maire 
Mhac an tSaoi. Tärkeimmät kirjallisuuden lajit ovat novelli ja lyriikka. Romaanin alalla iirinkielinen 
kirjallisuus ei ole kunnostautunut yhtä lailla. 


Viihdekirjallisuus 

Omaperäistä iirinkielistä viihdekirjallisuuttakin on olemassa jonkin verran: takavuosikymmeninä 
kuuluisuutta saavutti Cathal Ö Sändairin James Bond -hahmo Reics Carlo, ja 1980-luvun alussa kuollut 
Annraoi Ö Liathäin kunnostautui umpikierosti stereotyypit nurin niskoin kääntävällä, parodisella 
agenttijännärillään Nead na gCreabhar. 

Selvästi viihdekirjailijan luonteinen on myös Maidhc Dahlin Ö Se, jonka väkivaltaisissa, seksuaalisissa B- 
elokuvan tyylisissä jännäreissä esiintyy usein häiritsevää ja rasistista englantilaisvastaisuutta. Hän on 
kuitenkin kirjoittanut myös merkittäviä omaelämäkerrallisia teoksia Amerikan-siirtolaisen vuosiltaan sekä 
sympaattisen maaseuturakkaustarinan Tae le Tae. Toinen siirtolaisuuden jälkeen juurilleen palannut 
iirinkielinen nykykirjailija on Colm Ö Ceallaigh, jonka menestys tuli hapuilevien varhaisyritelmien jälkeen 
teoksella Bridm an Dilleachta. Tämä on mukaansatempaava seikkailuromaani irlantilaisen orpotytön 
varttumisesta villin lännen vuosien Amerikassa. 

Aiheesta muualla 

■ Vicipeid. Priomhleathanach Iirinkielinen VVikipedia 

■ Conradh na Gaeilge, iirin kielen elvytysjärjestö (http://www.cnag.ie) (myös englantia) 

■ Gaelport - iirin kieltä koskevien uutisten portaali (http://www.gaelport.com) (myös englantia) 

■ Oideas Gael - iirin kielen kesäkoulu Donegalissa (http://www.oideas-gael.com) (myös 
englantia) 





■ lonad Buail Isteach, iirinkielinen kahvila ja "joistäytymispaikka" Temple Barin alueella 

Dublinissa (http://www.ionad.org) (iirin kursseista tietoja englanniksi) 

■ Litrfocht.com, syntyperäisten iirinpuhujien ylläpitämä iirinkielinen nettikirjakauppa (http://www.lit 

riocht.com) (myös englantia) 

■ Clö lar-Chonnachta,Jirinkielinen kirja-ja musiikkikustantamo (http://www.cic.ie) (myös 
englantia) 

■ La - Belfastissa ilmestyvä iirinkielinen päivälehti (http://www.nuacht.com) (kokonaan 
iirinkielinen linkki) 

■ Beo, kuukausittain ilmestyvä nettilehti (http://www.beo.ie) (kokonaan iirinkielinen linkki) 

■ An Fäinne Örga - iirinkielinen "webring" (http://www.fainne.org) (kokonaan iirinkielinen linkki) 

■ Gaeilge.ie (http://www.gaeilge.ie) (myös englantia) 

Kelttiläiset kielet 

bretoni | gaeli | iiri | korni | kymri | manksi 


Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • ts ekki • unkari • viro 

Noudettu kohteesta ”https://fi.wikipedia.org/w/index.php?title=liri&oldid=18978208” 

